section_heading: Rezultatski pad
paragraph_text: Uslijedile su loše godine jakšićkog nogometa. Treneri su se mijenjali svake sezone, klub je sezone završavao u donjem dijelu tablice da bi na kraju u sezoni 2005./06. kao posljednje plasirani s 14 bodova ispao u 2.ŽNL Požeško-slavonske. Nakon dvije osrednje sezone, NK Jakšić je u sezoni 2008./09. po dolasku trenera Gorana Vrgoča napokon osvojio prvo mjesto u 2.ŽNL Požeško-slavonske i ostvario izravan plasman u 1. ŽNL Požeško-slavonska. U sezonu 2009./10. NK Jakšić je ušao dobro pripremljen te je jesenski dio prvenstva završio na prvome mjestu, ali na kraju sezone zauzeo je tek 7. mjesto. Uslijedile su dvije osrednje sezone, 2010./11. na 9. mjestu i 2011./12. na 7. mjestu u konkurenciji šesnaest klubova. Sezonu 2012./13. NK Jakšić je završio na 12. mjestu u konkurenciji četrnaest klubova, ali je zbog reorganizacije sustava natjecanja ispao u 2.ŽNL Požeško-slavonsku.